Document ID: 32012R0751

РЕГЛАМЕНТ ЗА ИЗПЪЛНЕНИЕ (ЕС) № 751/2012 НА КОМИСИЯТА
от 16 август 2012 година
за поправка на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 33, параграф 3 и член 38, буква г) от него,
като има предвид, че:
(1)
В приложение IV към Регламент (ЕО) № 1235/2008 на Комисията (2), изменено с приложение II към Регламент за изпълнение (ЕС) № 508/2012 (3), е поместен списък на контролните и надзорните органи, които са компетентни да извършват проверки и да издават сертификати в трети държави за целите на равностойността.
(2)
В този списък по отношение на CERES Certification of Environmental Standards GmbH, Ecocert SA и Istituto Mediterraneo di Certificazione s.r.l. са допуснати някои пропуски във връзка с трети държави, кодови номера и продуктови категории. При Ecocert SA освен това не е посочено изключението от обхванатите продукти.
(3)
Поради това приложение IV към Регламент (ЕО) № 1235/2008 следва да бъде съответно поправено.
(4)
С оглед на правната сигурност настоящият регламент следва да се прилага от датата на прилагане на приложение II към Регламент за изпълнение (ЕС) № 508/2012.
(5)
Мерките, предвидени в настоящия регламент, са в съответствие със становището на Регулаторния комитет по биологично производство,
ПРИЕ НАСТОЯЩИЯ РЕГЛАМЕНТ:
Член 1
Приложение IV към Регламент (ЕО) № 1235/2008 се поправя в съответствие с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 юли 2012 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 16 август 2012 година.

Labels: 3
17
5